Raportti+lukuvuodesta+2012-2013

=Raportti Osaava-hankkeesta Joensuun normaalikoulussa lukuvuonna 2012-2013=

Taustaa
Lukuvuoden 2012-2013 aikana tieto-ja viestintä-tekniikan kehitystyö jatkui Joensuun normaalikoulussa aktiivisena. Työstimme suuremmalla joukolla koulumme tietostrategiaa. Se viimeiställään syksyn 2013 aikana (Heikki Happonen, tietostrategiaryhmän puheenjohtaja). Lukuvuosi oli myös valmistautumista tulevaa. Kesän aikana tietotekniikkapalvelut siirtyivät Itä-Suomen yliopiston Tietotekniikkakeskuksen alaisuuteen. Tämä vaati suunnittelua, neuvottelemista ja henkilökunnan opastusta. Lukuvuodelle toi oman mausteensa vakituisen tietotekniikkahenkilöstön puute. Tämä näkyi pedagogisen TVT-henkilöstön työmäärän lisääntymisenä.

Taloon tuli elokuussa jälleen useita uusia opettajia ja he saivat perehdytyksen niin talon tavoille kuin lukuisiin tietoteknisiin järjestelmiin. Olemme saaneet enemmän henkilökuntaa TVT:n pariin mukaan. Opettajia on osallistunut niin valtakunnallisiin kuin kansainvälisiin tapahtumiin. Lisäksi yhä useampi opettaja on kyennyt pitämään koulutuksia talon sisällä ja ovat pitäneet esityksiä (ITK ja Ilopäivät). Olemme ahkeroineet TVT-laitteiden käyttöönotossa ja kehittäneet pedagogista osaamistamme. Myös opetusharjoittelijat ovat olleet mukana toiminnassa aiempaa enemmän. Koulun TVT infrastruktuuria on myös parannettu entisestään.

Joensuussa on tutkimus, kehitys ja kokeilutyö ollut aktiivista. Raportteja aiheeseen liittyen on luettavissa koulumme www-sivujen TutKoKe -osiossa. Opettajat ovat opetusryhmiensä kanssa osallistuneet kansainvälisiin pilottihankkeisiin (iTec) ja useat opettajat ovat kehittäneet uudenlaisia tapoja hyödyntää tekniikkaa opetus- ja opiskeluprosessin osana. Olemme järjestäneet syksyn 2012 valtakunnalliset iPad lukio-opetuksessa päivät (Ilopäivät) ja olimme mukana Savonlinnan Ilopäivien toteutuksessa (suunnittelemasssa ja pitämässä pajoja).

Yleiset linjaukset
Osaava-hankkeen koordinaattoreina toimivat edelleen Anja Kareinen ja Sampo Forsström. Osaava-ryhmään kuuluvat koordinaattoreiden lisäksi johtava rehtori Petri Salo ja lukion vararehtori Jyrki Korkki. Yksi keskeinen tavoite on ollut saada lisää talon henkilökuntaa mukaan TVT :n edistämistoimintaan ja tässä olemme onnistuneet kohtalaisesti. Koulutuksia ovat tarjonneet muutkin kuin TVT -vastuuopettajat ja koulun opettajia on osallistunut valtakunnallisiin koulutustapahtumiin (Virtuaalipäivät, Ilopäivät, EDUCA-messut, BETT-messut, ITK -seminaari) aiempaa useampi. Osaava-työskentelyssä olemme hyödyntäneet wiki-alustaa (http://jnorosaava.wikispaces.com/).

Lukuvuonna hyödynsimme tekniikkaa aiempaa tehokkaammin osana opiskeluprosessia. Lukuvuoden aikana kehitimme erityisesti iPadien opetuskäyttöä. Joensuun normaalikoulu on Suomen suurimpia iPad-kouluja. Kehitystyön hedelminä syntyi mm. opas: Kuinka käytämme iPadia opetuksessamme ja.

Yksi Osaava-hankkeen tavoitteista on se, että saamme useamman henkilön aktiivisesti mukaan tukihenkilöksi TVT-asioissa. Tämä on jossain määrin onnistunut ja samalla linjalla jatketaan aktiivisesti ensi lukuvuonna. Tavoitteena on, että saamme myös vastuualueita nimettyä ja rajattua eri henkilöille. Myös talonsisäiseen tiedottamiseen täytyy kiinnittää enemmän huomiota, jotta tieto tarjollaolevista koulutuksista tavoittaa varmasti kaikki.

Kehitystyötämme on hankaloittanut se, että teknisellä puolella ei ole ollut vakituista henkilökuntaa töissä. Tämä myös hidasti ja hankaloitti paljon käytännönasoita ja söi paljon pedagogisen TVT-henkilökunnan resursseja. Tilanne jatkuu hankalana lokakuuhun 2013 asti.

Toiminta
iTec Joensuun normaalikoulusta osallistuivat kaksi luokkaa kansainväliseen iTec -pilotointiin. Hankkeen tavoitteena on tuottaa innovatiivisia ratkaisuja tulevaisuuden Eurooppalaisiin luokkahuoneisiin. Suomen edustaja kansainväliseen Oulu Winter School -tapahtumaan valittiin Joensuun normaalikoulusta.
 * Pilotoinnit ja TutKoKe-hankkeet**

**Tutki, kokeile ja kehitä hankkeet** Kokeileva ja kehittävä toiminta on luonteenomaista norssin opettajille. Tällä saralla on uusia päänavauksia tehty myös Joensuun suunnalla.

Koulutukset ja kouluttautuminen
Opettajille on ollut tarjolla monipuolista TVT-koulutusta. Suurin osa tämän lukuvuoden koulutuksista on ollut koulun oman henkilökunnan pitämää, mutta joukossa on ollut myös ulkopuolisia kouluttajia esim. Petteri Järvinen. Suosituin koulutusmuoto on ollut pienryhmän kouluttaminen (n. 4 - 8 henkilöä). Tämä muoto on mahdollistanut yksilöllisten tarpeiden huomioimisen ja yksilöt ovat saaneet tukea ja ideoita myös ryhmästä. Osa koulutuksista on ollut avoimia myös opetusharjoittelijoille. Ensi lukuvuoden aikana lisäämme opetusharjoittelijoille tarjottavaa koulutusta. Koulutuksia on ollut yhteensä yli 60. Sisältöinä ovat olleet mm. iPadit, älytaulut, mediakoulutukset, sosiaalisen median koulutukset, ELGG, Showbie, järjestelmät, laitteet ja käytänteet uusille opettajille.

Koordinaatttorit ovat kouluttautuneet lukuvuoden aikana tulevaan www-julkaisujärjestelmään (Liferay). Koulussa on kehitetty oppilashallintoa ja siinä on myös kouluttauduttu.

Koulustamme on ollut osallistujia ainakin seuraavissa tieto- ja viestintätekniikkaan liittyvissä tapahtumissa: - eNorssi-tapaamiset (syksy ja kevät) - Ilopäivät (syksy ja kevät) - Virtuaalipäivät - Educa-messut - BETT-messut - Oulu Winter School - ITK-konferenssi

Yhteistyötä on kehitetty erityisesti Jyväskylän yliopiston kanssa. Koordinaattori kävi kouluttamassa TESO-päivänä ja Jyväskylästä saapui 10 hengen opettajaryhmä perehtymään Joensuun iPad-kuvioihin ja osallistumaan Joensuun syksyn Ilopäiville.

Opetusharjoittelijat
Opetusharjoittelijat ovat haasteellisessa asemassa TVT-taitojen suhteen. Tämä näkyy myös Joensuussa. Odotukset vastavalmistuneita opettajia kohtaan ovat suuret, mutta taitojen opettelu on vielä suurimmaksi osaksi opiskelijan omasta aloittellisuudesta ja mielenkiinnosta riippuvainen. Luokanopettajaksi opiskeleville pidetään osana harjoitteluita kaksi TVT-luentoa (perusharjoittelu ja syventävä harjoittelu). Lisäksi heillä on mahdollisuus hyödyntää opetuksessa talon tarjoamia mahdollisuuksia. Aineenopettajien koulutuksessa TVT:n pedagogisesta käytöstä pidetään mm. suurryhmäohjauksia.

Lukuvuoden aikana hankittiin opetusharjoittelijoiden käyttöön laitteita, joita he voivat harjoittelun aikana hyödyntää. Tähän liittyen kehitettiin myös lainausjärjestelmä.

Omavastuuosuus lukuvuonna 2012-2013
Omavastuuosuus Osaava-hankkeesta lukuvuonna 2012-2013 on Joensuun normaalikoulun osalta euroa. Omavastuuosuus on muodostunut koordinaattoreiden sijaiskuluista. Koululle on tullut kuluja myös tukihenkilöiden TVT-koulutuksista, heidän sijaisistaan ja esim. langattoman verkon rakentamisesta. Omavastuuosuus on tarkemmin eriteltynä Joensuun normaalikoulun omassa Osaava-wikissä.